ຖະແຫຼງການລັດຖະມົນຕີຕ່າງປະເທດອາຊຽນ
ກ່ຽວກັບການຄາດຕະກຳ ເອກອັກຄະລັດຖະທູດ ແຫ່ງ ສະຫະພັນລັດເຊຍ ປະຈຳ ຕວັກກີ
ອາຊຽນ ກ່າວປະນາມຢ່າງຮຸນແຮງ ຕໍ່ການຄາດຕະກຳ ທ່ານ ອັນເດຣ ກາລົບ, ເອກອັກຄະລັດຖະທູດ ແຫ່ງ ສະຫະພັນລັດເຊຍ ປະຈຳ ຕວັກກີ ທີ່ ນະຄອນຫຼວງ ອັງກາລາ ໃນວັນທີ 19 ທັນວາ 2016, ເຊິ່ງບໍ່ສາມາດມີເຫດຜົນໃດໆມາອະທິບາຍການກະທຳດັ່ງກ່າວໄດ້.
ອາຊຽນ ສະແດງຄວາມເຫັນອົກເຫັນໃຈ ແລະ ເສົ້າສະຫຼົດໃຈຢ່າງສຸດຊຶ້ງ ມາຍັງ ລັດຖະບານ, ປະຊາຊົນລັດເຊຍ ແລະ ຄອບຄົວຂອງທ່ານທູດ ກາລົບ.
ອາຊຽນ ສະໜັບສະໜູນ ຢ່າງເຕັມປ່ຽມຕໍ່ຄວາມພະຍາຍາມ ໃນການນຳເອົາຜູ້ກະທຳຜິດມາສູ່ຂະບວນການຍຸຕິທຳ.
ອາຊຽນ ຢືນຢັນຄືນຄວາມໝາຍໝັ້ນຂອງຕົນ ໃນການຮ່ວມມືຢ່າງໃກ້ຊິດກັບວົງຄະນາຍາດສາກົນ ເພື່ອຕ້ານການກໍ່ການຮ້າຍທຸກຮູບແບບ ແລະ ທຸກຮູບການ ບໍ່ວ່າດ້ວຍແຮງຈູງໃຈໃດ, ຢູ່ແຫ່ງຫົນໃດ, ເວລາໃດ ແລະ ໃຜກໍຕາມ ທີ່ກະທຳການກໍ່ການຮ້າຍ.